Han påpeger, at Danmark har oplevet en generel mangel på ambulancereddere, og det derfor har det været svært at skaffe reddere nok.

- Derfor gør vi selvfølgelig, hvad vi kan for at sikre, at vi har det nødvendige antal reddere i forhold til de ambulancekontrakter, vi har i de øvrige regioner. I sidste ende er det jo op til den enkelte redder selv at afgøre, hvilket selskab vedkommende ønsker at arbejde for, siger Allan Søgaard Larsen.

Læs også : 3F trækker Bios i Arbejdsretten

Han tilføjer, at Falck fortsat vil arbejde tæt sammen med myndighederne om den videre proces i sagen.

- Det er vigtigt for Falck, at vi får fjernet mistanken om, at vi har overtrådt lovgivningen. Vi har naturligvis ærgret os over, at vi tabte ambulancekontrakten i Region Syddanmark. Og ind i mellem har den ærgrelse nok givet sig udslag i lidt for voldsomme verbale udfald både internt og eksternt fra vores side. Det kan jeg godt fortryde, men jeg mener ikke, at det på nogen måde er en overtrædelse af konkurrencelovgivningen, siger Allan Søgaard Larsen.

Ikke afgjort endnu

Konkurrence- og Forbrugerstyrelsen har siden juni 2015 undersøgt, om der var grundlag for at arbejde videre med en sag mod Falck og påstandene om, at selskabet skulle have misbrugt sin dominerede position på ambulancemarkedet.

Og viser det sig efter den videre undersøgelse, at Falck har brugt sin position til at hindre Bios’ indtog i Danmark, så er det i strid Konkurrencelovens § 11.

Den foreskriver, at at det er forbudt at udnyttet en dominerede stilling på arbejdet.

Men selvom Konkurrence- og Forbrugerstyrelsen har besluttet at gå videre med sagen, så er det ikke ensbetydende med, at der venter en afgørelse lige om hjørnet.

Konkret skal styrelsen i gang med at indsamle yderligere oplysninger og data sagen, som skal bruges til at afklare, om styrelsens hypoteser er sande eller falske.

Når alle oplysninger indsamlet skal styrelses jurister vurdere sagen. Herefter følger en høringsperiode, hvor parterne kan gøre indsigelser, inden sagen til sidst ender på Konkurrencerådets bord, som træffer en afgørelse.